- Երբ Թատրոնի և կինոյի պետական ինստիտուտի ռեկտոր Արմեն Մազմանյանն առաջարկեց արվեստանոց ղեկավարել` սկսեցի մտածել: Իհարկե, մանկավարժական հմտություններ են հարկավոր, սակայն երբ ունես ասելիք, երբ անցել ես արվեստում մեծ ճանապարհ, հեշտ է դառնում դասավանդելը: Տարիներ շարունակ ես մտածել եմ դերասանական արվեստում նոր մոտեցումների հաստատման մասին, ինքս իմ համակարգն եմ մշակել, որն ինձ օգնում է միշտ լինել «ֆորմայի» մեջ: Հենց այս ամենն էլ ցանկանում եմ փոխանցել այսօրվա սերնդին: Հետաքրքիր ուսանողներ են հավաքվել իմ արվեստանոցում, գիտեմ, որ սովորելու մեծ ձգտումներ ունեն: Հույս ունեմ, որ համատեղ հագեցած աշխատանք է բոլորիս սպասվում: